钦定古今图书集成/明伦汇编/氏族典/第384卷 > 李辉
## 钦定古今图书集成/明伦汇编/氏族典/第384卷 > 李辉

按《周书李弼传》：“弼子辉，次子耀，尚太祖女义安长公
主，遂以为嗣。辉大统中起家员外散骑侍郎，赐爵义
城郡公，历抚军将军、大都督。魏恭帝二年，加骠骑大
将军、仪同三司，出为岐州刺史。孝闵帝践祚，除荆州
刺史。保定中加将军。天和六年，进位柱国。建德元年，
出为梁州刺史。辉既不得为嗣，朝廷以弼功重，乃封”
辉邢国公，位至开府。子宽，大象末，上大将军、蒲山郡
公。辉弟衍，大象末，大将军、真乡郡公。衍弟纶，位至司
会中大夫、开府仪同三司，封河阳郡公，早卒，子长雅
嗣。纶弟晏，建德中，开府仪同三司、大将军、赵郡公，从
高祖平齐，殁于并州。子憬袭爵。